**Notă informativă**

**la proiectul Codului rețelelor de gaze naturale**

|  |
| --- |
| * + - 1. ***Denumirea autorului responsabil de elaborarea proiectului*** |
| Agenția Națională pentru Reglementare în Energetică |
| ***2. Condiţiile ce au impus elaborarea proiectului de act normativ şi finalitățile urmărite*** |
| În conformitate cu *art. 67 alin. (1)* dinLegea cu privire la gazele naturale nr. 108 din 27.05.2016, „în scopul asigurării şi gestionării unui acces eficient şi transparent la reţelele de gaze naturale, inclusiv în legătură cu tranzacţiile transfrontaliere, exploatarea reţelelor de gaze naturale se efectuează în conformitate cu Codul reţelelor de gaze naturale.”  „În termen de cel mult 6 luni de la primirea notificării din partea Agenției cu privire la preluarea de către Comunitatea Energetică a Codului rețelelor de gaze naturale al Uniunii Europene, operatorul sistemului de transport desemnat de ANRE este obligat să elaboreze și să prezinte Agenției pentru aprobare Codul rețelelor de gaze naturale” (*art. 114 alin. (10) din Legea nr. 108/2016*).  În conformitate cu Deciziile Grupului permanent de Nivel Înalt (PHLG) al Comunității Energetice (EnC), Agenția are obligația să transpună în legislația națională:   * Regulamentul (UE) 2015/703 privind stabilirea unui Cod de rețea privind interoperabilitatea și schimbul de date (IO); * Regulamentul (UE) 2017/459 al Comisiei privind stabilirea unui Cod al rețelei privind mecanismul de alocare a capacității în sistemele de transport al gazelor naturale (CAM); * Regulamentul (UE) 2017/460 al Comisiei din 16 martie 2017 de stabilire a unui Cod al rețelei privind structurile tarifare armonizate pentru transportul gazelor naturale (TAR).   Termenul de transpunere a Regulamentelor UE, așa cum au fost adaptate prin Deciziile PHLG, este **28 august 2019**. Agenția are obligația de anotifica Secretariatului Comunității Energetice despre transpunere.  Finalitatea urmărită prin elaborarea proiectului Codului rețelelor de gaze naturale și adoptarea lui ulterioară constituie:   * respectarea angajamentelor Republici Moldova în calitate de țară membră la TCE; * asigurarea şi gestionarea unui acces eficient şi transparent la reţelele de gaze naturale, inclusiv în legătură cu tranzacţiile transfrontaliere; * instituirea unor proceduri unice care vor asigura cooperarea dintre operatorii de sistem din RM și operatorii de sistem din țările vecine la capitolul schimbului de date, interoperabilitatea, gestionarea congestiilor. * reglementarea procedurilor de alocare a capacității la punctele de interconectare; * stabilirea normelor privind aplicarea Metodologiei prețului de referință în baza căreia vor putea fi calculate tarifele pentru serviciul de transport la punctele de intrare-ieșire din sistemul de transport al gazelor naturale.   Conform noilor prevederi, urmează a fi încheiate acorduri de interconectare între operatorii sistemelor de transport din R. Moldova, Ucraina sau România, adaptate la specificul și problemele ce țin de infrastructura comună de transport al gazelor naturale. |
| 1. ***Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene*** |
| Codul rețelelor de gaze naturale transpune Regulamentul (CE) Nr. 703/2015 al Comisiei Europene din 30 aprilie 2015 de stabilire a unui cod de rețea pentru normele privind interoperabilitatea și schimbul de date, (Text cu relevanță pentru SEE) publicat în Jurnalul Oficial al Uniunii Europene (JO) nr. L 113/13 din 1 mai 2015, adaptat prin Decizia Nr. 2018/02/PHLG-EnC al PHLG din 12 ianuarie 2018, Regulamentul (UE) Nr. 2017/459 al Comisiei din 16 martie 2017 de stabilire a unui cod al rețelei privind mecanismele de alocare a capacității în sistemele de transport al gazelor și de abrogare a Regulamentului (UE) nr. 984/2013 (Text cu relevanță pentru SEE) publicat în Jurnalul Oficial al Uniunii Europene L 72/1 din 17 martie2017, adaptat prin Decizia Nr. 2018/06/PHLG-EnC al PHLG din 28 noiembrie 2018 și Regulamentul (UE) Nr. 2017/460 al Comisiei din 16 martie 2017 de stabilire a unui cod al rețelei privind structurile tarifare armonizate pentru transportul gazelor (Text cu relevanță pentru SEE) publicat în Jurnalul Oficial al Uniunii Europene L 72/29 din 17 martie 2017, adaptat prin Decizia Nr. 2018/07/PHLG-EnC al PHLG din 28 noiembrie 2018.  Transpunerea se realizată fără a modifica structura și textul Codurilor UE, cu excepția modificărilor incluse în Deciziile PHLG.  La proiectul Codului rețelelor de gaze naturale a fost elaborată Tabelul de concordanță cu legislația UE, în care se analizează comparativ gradul de transpunere a Regulamentelor TAR., CAM., IO.) în proiectul Național, după modelul stabilit în Anexa nr. 1 la Legea 1002017.  De menționat, că după preluarea de către EnC a altor coduri de rețea EU, Codul rețelelor de gaze naturale urmează a fi modificat prin completarea acestuia cu alte Titluri în care vor fi transpuse Regulamentele UE, așa cum sunt prevăzute în deciziile PHLG. |
| ***3. Principalele prevederi ale proiectului*** |
| Proiectul Codului rețelelor reglementează o multitudine de aspecte tehnice și procese de care sunt responsabili OST, atît pentru asigurarea exploatării în siguranță a sistemului, precum și pentru asigurarea conlucrării în scopul gestionării fluxurilor de gaze naturale care pot avea loc între 2 sau mai multe sisteme de transport adiacente.  Proiectul Codului rețelelor de gaze naturale este structurat în 5 titluri.  **Titlul I** Prevederi Generale care conține norme privind domeniu de aplicare, termeni și noțiuni.  **Titlul II** reglementează norme tehnice privind *exploatarea reţelelor de transport şi de distribuţie a gazelor naturale*, în special norme privind asigurarea interoperabilității în sistemului de gaze naturale, principiile de măsurare a calității și cantității gazelor naturale, modalitatea de determinare a punctelor de intrare- ieșire în /din sistemul de transport al gazelor naturale al Republicii Moldova ș.a.  **Titlul III** transpune prevederileRegulamentul *(UE) 2015/703* al Comisiei din 30 aprilie 2015 de stabilire a unui *Cod de rețea pentru normele privind interoperabilitatea și schimbul de date*, care prevede condițiile pentru întocmirea și încheierea acordurilor de interconectare între operatorii adiacenți ale căror sisteme sunt conectate într-un anumit punct de interconectare transfrontalier precum și modalitatea de schimb de date dintre aceștia.  **Titlul IV** transpune prevederile Regulamentului *(UE) 2017/459* al Comisieiprivind stabilirea unui *Cod al rețelei privind mecanismul de alocare a capacității în sistemele de transport al gazelor naturale (CAM)*. De asemenea sunt prevăzute:   * mecanismele de alocare a capacității în rețelele de transport al gazelor naturale care se aplică la punctele de interconectare între Părţile Contractante și *nu* se aplică la punctele de ieșire către consumatorii finali racordați direct și la punctele de ieșire spre rețelele de distribuție; * modalitățile de cooperare a OST adiacenți pentru a facilita alocarea capacității, ținând seama de normele comerciale și tehnice generale privind mecanismele de alocare a capacității; * procedurile de licitație pentru punctele de interconectare dintre țările Părți Contractante și pentru Produsele standard de capacitate (PSC) care urmează să fie oferite și alocate.   **Titlul V** transpune prevederileRegulamentului *(UE) 2017/460* al Comisiei din 16 martie 2017 de *stabilire a unui Cod al rețelei privind structurile tarifare armonizate pentru transportul gazelor naturale* și includenorme privind structurile tarifare armonizate pentru transportul gazelor naturale, inclusiv norme privind aplicarea unei Metodologii de stabilire a prețurilor de referință, cerințele conexe în materie de consultare și de publicare, precum și norme privind calcularea prețurilor de rezervă pentru PSC. Tarifele determinate conform acestor reguli vor fi aplicate tuturor punctelor din rețeaua de transport, inclusiv și punctelor de intrare și ieșire din /către țări terțe. |
| ***5. Fundamentarea economico-financiară*** |
| Costuri pentru operatorii sistemului de transport:   * costuri legate de crearea unei baze de date și/sau achiziționarea software-ul necesar pentru schimbul de date; * costuri legate de instruirea personalului operatorului de transport.   Costurile OST pentru prestarea activității de transport al gazelor naturale sunt incluse în tarifele reglementate aprobate de Agenție. |
| ***6. Modul de încorporare a actului în cadrul normativ în vigoare*** |
| Concomitent cu adoptarea Hotărârii ANRE privind aprobarea Codului rețelelor de gaze naturale, urmează a fi abrogată Hotărârea ANRE nr. 375 din  13.05.2010 cu privire la aprobarea Normelor tehnice ale reţelelor de transport al gazelor naturale și Hotărîrea ANRE nr. 324  din  27.02.2009 cu privire la aprobarea Normelor tehnice ale reţelelor de distribuție al gazelor naturale care în prezent reglementează cerințele de ordin tehnic pentru operarea și exploatarea rețelelor de gaze naturale. |
| ***7. Avizarea şi consultarea publică a proiectului*** |
| În conformitate cu art. 114 alin (10) Agenția a desemnat SRL „Moldovatransgaz” (MTG) responsabil de elaborarea, în colaborare cu ceilalți operatori de sistem și prezentarea spre examinare și aprobare a proiectului Codului rețelelor de gaze naturale. Proiectul Codului rețelelor de gaze naturale a fost prezentat în termen la Agenție, fiind propus spre consultare publică părților interesate.  În anul 2018, Agenția a lansat procesul de consultări publice a proiectului Codului rețelelor de gaze naturale în care a fost transpus Regulamentul (UE) 2015/703 privind stabilirea unui *Cod de rețea privind interoperabilitatea și schimbul de date.* La data de 28 noiembrie 2018, Grupul Permanent de Nivel Înalt al Comunității Energetice a decis ca țările Părți contractante, inclusiv RM urmează să transpună pînă la data de **28 august 2019** Regulamentul (UE) Nr. 2017/459 de stabilire a unui *cod al rețelei privind mecanismele de alocare a capacității în sistemele de transport al gazelor* și Regulamentul (CE) Nr. 460/2017 de stabilire a unui *cod al rețelei privind structurile tarifare armonizate pentru transportul gazelor*. Reieșind din prevederile art. 114 alin (10) din Legea 108/2016, Agenția promovează pentru consultare publică proiectul Codului Rețelelor de gaze naturale în care sunt transpuse concomitent 3 Regulamente UE.  Proiectul, Nota informativă, Tabelul de concordanță cu legislația UE au fost plasate spre consultare publică și avizare părților interesate în conformitate cu Legea privind transparenţa în procesul decizional nr. 238/2008 şi Legea nr. 100 din 22 decembrie 2017 privind actele normative.  Propunerile şi obiecţiile înaintate la proiectul Codului rețelelor de gaze naturale urmează a fi incluse în sinteza obiecțiilor şi recomandărilor prezentate de către părţile interesate.  Agenţia a consultat public proiectul cu Ministerul Economiei și Infrastructurii, Consiliul Concurenței, operatorii sistemului de transport şi de distribuție a gazelor naturale (SRL „Moldovatransgaz”, Î.S.„Vestmoldtransgaz”), SRL „Chişinău-Gaz”, SRL „Edineţ-Gaz”, SRL „Floreşti-Gaz”, SRL „Ialoveni-Gaz”, SRL „Ştefan Vodă-Gaz”, SRL „Ungheni-Gaz”, SRL „Cahul-Gaz”, SRL „Bălţi-Gaz”, SRL „Orhei-Gaz”, SRL „Cimişlia-Gaz”, SRL „Gagauz-Gaz”, SRL „Taraclia-Gaz”, ÎCS „Nord Gaz Sîngerei”, SRL „Darnic-Gaz”, SRL „Belvilcom”, SRL Rotalin Gaz Trading”, SRL „Sălcioara-Vascan”, SRL „Lăcătuş”, SA „Moldovagaz” și societatea civilă (Confederaţia Naţională a Patronatului, Asociaţia Naţională a Producătorilor din Moldova, Federaţia „CONDRUMAT”, Asociaţia obştească Protecţia Consumatorilor”).  Avizele recepționate au fost incluse în Sinteza obiecțiilor la proiect. În scopul definitivării proiectului obiecțiile și propunerile prezentate au fost discutate în cadrul ședințelor cu părțile interesate, |
| **8. Constatările expertizei anticorupţie** |
| A se vedea sinteza obiecțiilor la proiect. |
| **9. Constatările expertizei de compatibilitate** |
| Conform *Declarației nr. 3102-3-4719 din 30.07. 2019* Centrului de Armonizarea a Legislației,  în urma evaluării realizate proiectul de act normativ prezentat pentru expertiza de compatibilitate în ceea ce privește transpunerea Regulamentului (UE) 2015/703 al Comisiei din 30 aprilie 2015 de stabilire a unui cod de rețea pentru normele privind interoperabilitatea și schimbul de date, Regulamentului (UE) 2017/459 al Comisiei din 16 martie 2017 de stabilire a unui cod al rețelei privind mecanismele de alocare a capacității în sistemele de transport al gazelor și de abrogare a Regulamentului (UE) nr. 984/2013 și Regulamentului (UE) 2017/460 al Comisiei din 16 martie 2017 de stabilire a unui cod al rețelei privind structurile tarifare armonizate pentru transportul gazelor, în contextul Deciziilor PHLG-EnC*, proiectul național și-a atins finalitatea propusă, asigurînd transpunerea corespunzătoare și fidelă a normelor UE.* |
| A se vedea sinteza obiecțiilor la proiect. |
| **10. Constatările expertizei juridice** |
|  |

**Veaceslav UNTILA**

**Director general**